เราเคยไปหาเพื่อนที่มศว.แล้วเพื่อนพาไปกินค่ะร้านนี้ และตามหัวข้อเลยค่ะ คือตอนแรกที่เพื่อนบอก เราสงสัยจริงๆนะว่าทำไมร้านชื่อก๋วยเตี๋ยวรู แต่พอคุณเพื่อนพาไปถึงที่หมายเท่านั้นแหละ เข้าใจที่มาของชื่อร้านเลยค่ะว่าเขาตั้งชื่อนี้เพราะตัวร้านอยู่ในซอกหลืบของมหาลัยมาก จนเรียกได้ว่าอยู่ในรูจริงๆนั่นแหละ 555+

ร้านนี้เป็นร้านเล็กๆเลยค่ะ อยู่ในหลืบอย่างที่บอก ถึงร้านจะเล็กแต่ก็ขายดีใช่เล่นเลยนะ มีนักศึกษามานั่งทานกันแน่นร้านเชียวค่ะ บรรยากาศไม่ดีเท่าไร แถมที่ร้านยังค่อนข้างสกปรกด้วยค่ะ 

ก๋วยเตี๋ยวหมูตุ๋นของที่ร้าน ยอมรับเลยค่ะว่าอร่อยใช้ได้ทีเดียว แต่ให้น้อยไปหน่อยนะ เนื้อหมูชิ้นใหญ่ดีและนุ่มมากๆค่ะ น้ำซุปก็หอม อร่อย กลมกล่อมลงตัวดี ไม่แปลกใจเลยว่าทำไมลูกค้าเยอะ ^^